ddrg/super_eurlex huggingface dataset:
20060110

Decizia Comisiei

din 10 ianuarie 2006

privind încheierea unui Acord sub forma unui schimb de scrisori între Comunitatea Europeană și Republica Chile privind modificările la apendicele I, II, III și IV la Acordul privind comerțul cu vin anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte

(2006/567/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Decizia 2002/979/CE a Consiliului din 18 noiembrie 2002 privind semnarea și aplicarea provizorie a anumitor dispoziții ale unui Acord de constituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte [1], în special articolul 5 alineatul (1),

întrucât:

(1) Luând în considerare extinderea Comunității Europene, concluziile ședinței primului comitet mixt UE-Chile al Acordului privind comerțul cu vin, care a fost organizată la 8 ianuarie 2004 la Santiago de Chile, precum și concluziile ședinței Comitetului de asociere, care s-a organizat în decembrie 2004 la Santiago de Chile și concluziile celei de-a doua ședințe a comitetului mixt a Acordului privind comerțul cu vin și prima ședință a comitetului mixt al Acordului privind comerțul cu băuturi spirtoase și băuturi aromatizate anexat la Acordul de asociere UE-Chile, care au fost organizate la 13 și 14 iunie 2005 la Madrid, este necesar să se modifice apendicele I, II, III și IV la Acordul privind comerțul cu vin anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, pentru a proteja noile indicații geografice ale Comunității și ale Republicii Chile, denumirile tradiționale comunitare și denumirile de calitate complementare ale Republicii Chile, care produc efecte de la 24 aprilie 2006.

(2) Prin urmare, Comisia și Republica Chile au negociat, în conformitate cu articolul 29 alineatul (2) din Acordul privind comerțul cu vin, un Acord sub forma unui schimb de scrisori pentru a modifica apendicele I, II, III și IV.

(3) Prin urmare, este necesar să se aprobe acest schimb de scrisori.

(4) Măsurile prevăzute în prezenta decizie sunt conforme cu avizul Comitetului de gestionare a vinurilor,

DECIDE:

Articolul 1

Acordul sub forma unui schimb de scrisori între Comunitate Europeană și Republica Chile de modificare a apendicelor I, II, III și IV la Acordul privind comerțul cu vin anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, este aprobat în numele Comunității.

Textul acordului se anexează la prezenta decizie.

Articolul 2

Membrul Comisiei responsabil cu agricultura și dezvoltarea rurală este împuternicit să semneze schimbul de scrisori prin care Comunitatea își asumă obligații.

Adoptată la Bruxelles, 10 ianuarie 2006.

Pentru Comisie

Mariann Fischer Boel

Membru al Comisiei

[1] JO L 352, 30.12.2002, p. 1.

--------------------------------------------------
20060303

Decizia Comisiei

din 3 martie 2006

privind încheierea unui Acord sub forma unui schimb de scrisori între Comunitatea Europeană și Republica Chile privind modificările la apendicele II la Acordul privind comerțul cu băuturi spirtoase și băuturi aromatizate anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte

(2006/568/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Decizia 2005/269/CE a Consiliului din 28 februarie 2005 privind încheierea Acordului de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte [1], în special articolul 3 alineatul (2),

întrucât:

(1) Luând în considerare concluziile celei de-a doua ședințe a comitetului mixt al Acordului privind comerțul cu băuturi spirtoase și băuturi aromatizate, ambele organizate la Madrid pe 13- 14 iunie 2005, este necesară modificarea apendicelui II la Acordul privind comerțul cu băuturi spirtoase și băuturi aromatizate anexat la Acordul de instituire a unei asocieri între Comisia Europeană și statele sale membre, pe de o parte, și Republica Chile, pe de altă parte, pentru a permite utilizarea anumitor mărci chiliene care coincid cu indicațiile geografice comunitare care urmează a fi utilizate pe piața internă chiliană, în cantități limitate, până la 31 ianuarie 2014, începând cu 24 aprilie 2006.

(2) În conformitate cu articolul 16 alineatul (2) din acordul menționat anterior, Comunitatea Europeană și Republica Chile au încheiat un acord sub forma unui schimb de scrisori în vederea modificării apendicelui II.

(3) Prin urmare, este necesar să se aprobe acest schimb de scrisori.

(4) Măsurile prevăzute în prezenta decizie sunt conforme cu avizul Comitetului de aplicare pentru băuturile spirtoase,

DECIDE:

Articolul 1

Acordul sub forma unui schimb de scrisori între Comunitate Europeană și Republica Chile de modificare a apendicelui II la Acordul privind comerțul cu băuturi spirtoase și băuturi aromatizate anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, este aprobat în numele Comunității.

Textul acordului se atașează la prezenta decizie.

Articolul 2

Comisarul pentru agricultură și dezvoltarea rurală este împuternicit să semneze schimbul de scrisori prin care Comunitatea își asumă obligații.

Adoptată la Bruxelles, 3 martie 2006.

Pentru Comisie

Mariann Fischer Boel

Membru al Comisiei

[1] JO L 84, 2.4.2005, p. 19.

--------------------------------------------------
2.

Lista zonelor de restricție situate în zona F (serotip 8) și care se referă la Germania se înlocuiește cu următorul text: „Germania: Hessen — im Landkreis Kassel die Gemeinden Breuna, Liebenau, Zierenberg, Wolfhagen, Naumburg, Bad Emstal, Schauenburg, Habichtswald, Calden, Ahnatal, Baunatal, Hofgeismar, Grebenstein, Fuldabrück — Stadt Kassel — im Schwalm-Eder-Kreis die Gemeinden Fritzlar, Niedenstein, Gudensberg, Wabern, Borken (Hessen), Bad Zwesten, Jesberg, Gilserberg, Schwalmstadt, Neuental, Frielendorf, Homberg (Efze), Neukirchen, Schrecksbach, Willingshausen, Edermünde, Guxhagen, Körle, Melsungen, Felsberg, Malsfeld, Knüllwald, Schwarzenborn, Oberaula, Ottrau, Morschen — Landkreis Waldeck-Frankenberg — im Landkreis Hersfeld-Rotenburg die Gemeinden Ludwigsau, Neuenstein, Kirchheim, Niederaula, Breitenbach a. Herzberg — im Landkreis Fulda die Gemeinden Bad Salzschlirf, Großenlüder, Fulda, Hosenfeld, Neuhof, Flieden, Eichenzell, Kalbach — Landkreis Marburg-Biedenkopf — Vogelsbergkreis — Lahn-Dill-Kreis — Landkreis Gießen — Landkreis Limburg-Weilburg — Wetteraukreis — Hochtaunuskreis — Stadt Frankfurt am Main — Stadt Offenbach — Landkreis Offenbach — Main-Kinzig-Kreis — Rheingau-Taunus-Kreis — Stadt Wiesbaden — Main-Taunus-Kreis — Landkreis Groß-Gerau — Stadt Darmstadt — Landkreis Darmstadt-Dieburg — im Landkreis Bergstraße die Gemeinden Groß-Rohrheim, Biblis, Lampertheim, Bürstadt, Zwingenberg, Bensheim, Einhausen, Lorsch, Heppenheim, Lautertal, Lindenfels Niedersachsen — Stadt Osnabrück — Im Landkreis Grafschaft Bentheim die Gemeinden Bad Bentheim, Suddendorf, Ohne, Samern, Schüttorf, Quendorf, Isterberg, Nordhorn, Engden — Im Landkreis Emsland die Gemeinden Emsbüren, Salzbergen, Lünne, Spelle, Schapen — Im Landkreis Osnabrück die Gemeinden Glandorf, Bad Laer, Bad Rothenfelde, Dissen, Bad Iburg, Hilter, Melle, Bissendorf, Georgsmarienhütte, Hagen, Hasbergen Nordrhein-Westfalen Gesamtes Landesgebiet Rheinland-Pfalz — Kreis Ahrweiler — Kreis Altenkirchen — Kreis Alzey-Worms — Im Kreis Bad Dürkheim die Verbandsgemeinden Lambrecht (Pfalz), Hettenleidelheim, Freinsheim, Grünstadt Land — Stadt Bad Dürkheim — Kreis Bad Kreuznach — Kreis Bernkastel-Wittlich — Kreis Birkenfeld — Kreis Bitburg-Prüm — Kreis Cochem-Zell — Kreis Daun — Donnersbergkreis — Stadt Grünstadt — Kreis Kaiserslautern — Stadt Kaiserslautern — Stadt Koblenz — Kreis Kusel — Stadt Mainz — Kreis Mainz Bingen — Kreis Mayen-Koblenz — Kreis Neuwied — Im Kreis Südwestpfalz die Verbandsgemeinden Wallhalben, Waldfischbach-Burgalben, Thaleischweiler-Fröschen, Zweibrücken-Land sowie die Ortsgemeinden Donsieders, Clausen, Leimen aus der Verbandsgemeinde Rodalben, die verbandsfreie Gemeinde Rodalben und die Exklave zu Wilgartswiesen in der Verbandsgemeinde Rodalben — In der Stadt Pirmasens die Stadtteile Windsberg, Hengsberg, Fehrbach — Rhein-Hunsrück-Kreis — Rhein-Lahn-Kreis — Im Rhein-Pfalz Kreis die Verbandsgemeinde Heßheim, verbandsfreie Gemeinde Bobenheim-Roxheim — Stadt Trier — Kreis Trier-Saarburg — Westerwaldkreis — Stadt Worms — Stadt Zweibrücken Saarland Gesamtes Landesgebiet.”
Decizia Comisiei

din 4 aprilie 2005

privind încheierea, prin semnare, a unui Acord de cooperare în domeniul utilizărilor pașnice ale energiei nucleare între Comunitatea Europeană a Energiei Atomice (Euratom) și Cabinetul de Miniștri al Ucrainei

(2005/635/Euratom)

COMISIA COMUNITĂȚILOR EUROPENE,

având în vedere Tratatul de instituire a Comunității Europene a Energiei Atomice, în special articolul 101 alineatul (2),

având în vedere Decizia Consiliului din 24 septembrie 2004 de aprobare a încheierii, de către Comisie, a unui Acord de cooperare în domeniul utilizărilor pașnice ale energiei nucleare între Comunitatea Europeană a Energiei Atomice (Euratom) și Cabinetul de Miniștri al Ucrainei [1].

întrucât:

(1) Ar trebui încheiat Acordul de cooperare în domeniul utilizărilor pașnice ale energiei nucleare între Comunitatea Europeană a Energiei Atomice (Euratom) și Cabinetul de Miniștri al Ucrainei.

(2) Comisia ar trebui să desemneze persoana autorizată să semneze acordul de cooperare în domeniul utilizărilor pașnice ale energiei nucleare în numele Comunității Europene a Energiei Atomice,

DECIDE:

Articolul 1

Se decide în numele Comunității Europene a Energiei Atomice încheierea Acordului de cooperare în domeniul utilizărilor pașnice ale energiei nucleare între Comunitatea Europeană a Energiei Atomice (Euratom) și Cabinetul de Miniștri al Ucrainei.

Textul acordului se atașează la prezenta decizie.

Articolul 2

Membrul responsabil de energie sau persoana desemnată de acesta în acest scop, este autorizată să semneze, în numele Comunității Europene a Energiei Atomice, Acordul de cooperare în domeniul utilizărilor pașnice ale energiei nucleare între Comunitatea Europeană a Energiei Atomice (Euratom) și Cabinetul de Miniștri al Ucrainei.

Adoptată la Bruxelles, 4 aprilie 2005.

Pentru Comisie

Andris Piebalgs

Membru al Comisiei

[1] Nepublicat încă în Jurnalul Oficial.

--------------------------------------------------
EL.2.

Frontierele Italiei cu Franța, Austria, Slovenia și Elveția: creșterea capacităților de interconectare electrică. Include următoarele proiecte de interes european: Linia Lienz (AT) — Cordignano (IT) O nouă interconectare între Italia și Slovenia Linia Udine Ovest (IT) — Okroglo (SI) Linia S. Fiorano (IT) — Nave (IT) — Gorlago (IT) Linia Veneția Nord (IT) — Cordignano (IT) Linia St. Peter (AT) — Tauern (AT) Linia Südburgenland (AT) — Kainachtal (AT) Interconectarea Austria — Italia (Thaur-Brixen) prin tunelul feroviar Brenner.
1.

Articolul 2a se înlocuiește cu textul următor: „Articolul 2a Derogare de la interdicția de circulație Prin derogare de la articolul 6 alineatul (1) litera (c) din Directiva 2000/75/CE, următoarele animale sunt scutite de interdicția de circulație: (a) animalele destinate transportului direct până la un abator situat în zona de restricție din jurul exploatației de expediere; (b) animalele destinate unei exploatații care este situată în zona de restricție din jurul exploatației de expediere și (i) pe o rază de 20 km în jurul unei exploatații infectate sau (ii) în afara unei raze de 20 km din jurul unei exploatații infectate, sub rezerva următoarelor condiții: — acordul prealabil al autorităților competente din locul în care se află exploatațiile de expediere și de destinație și respectarea eventualelor garanții de sănătate animală impuse de respectivele autorități cu privire la măsurile destinate să împiedice propagarea virusului febrei catarale ovine și să protejeze animalele împotriva atacurilor vectorilor sau — efectuarea unui test de identificare a agentului etiologic, în conformitate cu secțiunea A punctul 1 litera (c) din anexa II, al cărui rezultat este negativ, asupra unui eșantion prelevat în termen de 48 de ore de la expedierea animalului în cauză, care trebuie să fi fost protejat împotriva oricărui atac al vectorilor cel puțin din momentul prelevării respectivului eșantion și care nu trebuie să părăsească exploatația de destinație decât în vederea sacrificării directe.”
20060810

Decizia 2006/676/PESC a Consiliului

din 10 august 2006

referitoare la încheierea Acordului sub formă de schimb de scrisori între Uniunea Europeană și Guvernul Confederației Elvețiene privind participarea Confederației Elvețiene la operațiunea militară a Uniunii Europene de sprijinire a Misiunii Organizației Națiunilor Unite în Republica Democrată Congo (MONUC) în timpul procesului electoral (operațiunea EUFOR RD Congo)

CONSILIUL UNIUNII EUROPENE,

având în vedere Tratatul privind Uniunea Europeană și, în special, articolul 24 al acesteia,

având în vedere recomandarea președinției,

întrucât:

(1) La 27 aprilie 2006, Consiliul a adoptat Acțiunea comună 2006/319/PESC [1] privind operațiunea militară a Uniunii Europene de sprijinire a Misiunii Organizației Națiunilor Unite în Republica Democrată Congo în timpul procesului electoral (operațiunea EUFOR RD Congo).

(2) Articolul 10 alineatul (3) al acțiunii comune menționate anterior prevede că modalitățile de participare ale statelor terțe fac obiectul unui acord, în conformitate cu procedura prevăzută la articolul 24 din tratat.

(3) În urma autorizației acordate de Consiliu la 13 septembrie 2004, președinția, asistată de secretarul general/înaltul reprezentant, a negociat un acord sub formă de schimb de scrisori între Uniunea Europeană și Guvernul Confederației Elvețiene privind participarea Confederației Elvețiene la operațiunea EUFOR RD Congo.

(4) Este necesar să se aprobe, în numele Uniunii Europene, acordul sub formă de schimb de scrisori,

DECIDE:

Articolul 1

Se aprobă, în numele Uniunii Europene, Acordul sub formă de schimb de scrisori între Uniunea Europeană și Guvernul Confederației Elvețiene privind participarea Confederației Elvețiene la operațiunea militară a Uniunii Europene de sprijinire a Misiunii Organizației Națiunilor Unite în Republica Democrată Congo (MONUC) în timpul procesului electoral (operațiunea EUFOR RD Congo).

Textul acordului sub formă de schimb de scrisori se anexează prezentei decizii.

Articolul 2

Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.

Articolul 3

Prezenta decizie produce efecte la data adoptării sale.

Articolul 4

Prezenta decizie se publică în Jurnalul Oficial al Uniunii Europene.

Adoptată la Bruxelles, 10 august 2006.

Pentru Consiliu

Președintele

E. Tuomioja

[1] JO L 116, 29.4.2006, p. 98.

--------------------------------------------------
Metoda 1 – Fixare mecanică pe o structură de susținere Panourile de gips sau (în cazul sistemelor multistrat) cel puțin stratul exterior al panoului se fixează mecanic pe o structură metalică (obținută din componentele descrise detaliat în EN 14195) sau pe o structură din lemn (în conformitate cu EN 336 și EN 1995-1-1). În cazul în care structura formează elemente de susținere numai într-o singură direcție, spațiul liber dintre elementele de susținere este egal sau mai mic decât o dimensiune egală cu de 50 de ori grosimea panourilor de gips. În cazul în care structura include elemente de susținere pe două direcții, spațiul liber dintre elementele de susținere în orice direcție este egal sau mai mic decât o dimensiune egală cu de 100 de ori grosimea panourilor de gips. Dispozitivele de fixare mecanică sunt șuruburi, scoabe sau cuie care se fixează traversând toată grosimea panourilor de gips în structură în centre dispuse la maximum 300 mm în lungul fiecărui element de susținere. În spatele panourilor de gips poate fi un spațiu liber sau un produs izolator. Suportul poate fi: (a) orice produs pe bază de lemn cu o densitate ≥ 400 kg/m3 sau orice produs aparținând cel puțin clasei A2-s1, d0 în cazul panourilor de gips cu o grosime nominală ≥ 6,5 mm și < 9,5 mm și cu o densitate a stratului de mijloc ≥ 800 kg/m3 sau (b) orice produs pe bază de lemn cu o densitate ≥ 400 kg/m3 sau orice produs aparținând cel puțin clasei A2-s1, d0 în cazul panourilor de gips cu o grosime nominală ≥ 9,5 mm și cu o densitate a stratului de mijloc ≥ 600 kg/m3 sau (c) orice material izolator aparținând cel puțin clasei E-d2, în cazul panourilor de gips cu o grosime nominală ≥ 9,5 mm și cu o densitate a stratului de mijloc ≥ 600 kg/m3. Spațiul dintre panourile adiacente la îmbinare are o lățime ≤ 4 mm. Această dispoziție se aplică oricărei îmbinări, indiferent dacă îmbinarea respectivă este susținută sau nu direct de un element de susținere din structură și indiferent dacă îmbinarea este sau nu umplută cu un material de îmbinare. În cazurile (a) și (b), fiecare îmbinare dintre panourile de gips adiacente, care nu este susținută direct de un element de susținere din structură și care prezintă o distanță între plăci > 1 mm, se umple în totalitate cu un material de îmbinare specificat în EN 13963 (celelalte îmbinări pot rămâne neumplute). În cazul (c), toate îmbinările dintre plăcile de gips adiacente se umplu în totalitate cu un material de îmbinare specificat în EN 13963.
20050627

Decizia Consiliului

din 27 iunie 2005

privind semnarea și aplicarea provizorie a Acordului între Comunitatea Europeană și Republica Chile privind anumite aspecte ale serviciilor aeriene

(2006/734/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 5 iunie 2003, Consiliul a decis să autorizeze Comisia să inițieze negocieri cu țări terțe privind înlocuirea anumitor dispoziții care figurează în acordurile bilaterale existente cu un acord comunitar.

(2) Comisia a negociat, în numele Comunității, un acord cu Republica Chile privind anumite aspecte ale serviciilor aeriene, în conformitate cu mecanismele și orientările menționate în anexa la respectiva decizie.

(3) Acordul negociat de Comisie ar trebui să fie semnat și aplicat provizoriu, sub rezerva încheierii sale eventuale la o dată ulterioară,

DECIDE:

Articolul 1

Acordul între Comunitatea Europeană și Republica Chile privind anumite aspecte ale serviciilor aeriene se aprobă în numele Comunității, sub rezerva deciziei Consiliului privind încheierea respectivului acord.

Textul acordului se atașează la prezenta decizie.

Articolul 2

Președintele Consiliului este autorizat să desemneze persoana împuternicită (persoanele împuternicite) să semneze acordul în numele Comunității, sub rezerva încheierii sale.

Articolul 3

Până la data intrării sale în vigoare, acordul se aplică cu titlu provizoriu din prima zi a lunii următoare datei la care părțile și-au notificat îndeplinirea procedurilor necesare în acest scop.

Articolul 4

Președintele Consiliului este autorizat să procedeze la notificarea prevăzută la articolul 8 alineatul (2) din acord.

Adoptată la Luxemburg, 27 iunie 2005.

Pentru Consiliu

Președintele

L. Lux

--------------------------------------------------
20060327

Decizia Consiliului

din 27 martie 2006

privind semnarea și aplicarea provizorie a Acordului între Comunitatea Europeană și Consiliul de Miniștri al Republicii Albania privind anumite aspecte ale serviciilor aeriene

(2006/716/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 5 iunie 2003, Consiliul a autorizat Comisia să înceapă negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

(2) Comisia a negociat, în numele Comunității, un acord cu Republica Albania privind anumite aspecte ale serviciilor aeriene, denumit în continuare "acordul", în conformitate cu mecanismele și directivele enumerate în anexa la decizia Consiliului de a autoriza Comisia să înceapă negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

(3) Acordul ar trebui semnat și aplicat cu titlu provizoriu, sub rezerva încheierii acestuia,

DECIDE:

Articolul 1

Se aprobă, în numele Comunității Europene, semnarea Acordului între Comunitatea Europeană și Consiliul de Miniștri al Republicii Albania privind anumite aspecte ale serviciilor aeriene, sub rezerva deciziei Consiliului privind încheierea acordului respectiv.

Textul acordului se atașează la prezenta decizie.

Articolul 2

Președintele Consiliului este autorizat să desemneze persoana (persoanele) împuternicită(e) să semneze acordul în numele Comunității, sub rezerva încheierii acestuia la o dată ulterioară.

Articolul 3

Până la intrarea sa în vigoare, acordul se aplică din prima zi a primei luni care urmează datei la care părțile și-au adresat reciproc notificări privind îndeplinirea procedurilor necesare în acest sens.

Articolul 4

Președintele Consiliului este autorizat să procedeze la notificarea prevăzută la articolul 8 alineatul (2) din acord.

Adoptată la Bruxelles, 27 martie 2006.

Pentru Consiliu

Președintele

H. Gorbach

--------------------------------------------------
20060901

Decizia Consiliului

din 1 septembrie 2006

cu privire la semnarea, în numele Comunității, a Acordului de cooperare privind sistemul global de navigație prin satelit de uz civil (GNSS) dintre Comunitatea Europeană și statele membre, pe de o parte, și Republica Coreea, pe de altă parte

(2006/700/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 133 și 170, coroborate cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) Comisia a negociat un Acord de cooperare privind sistemul global de navigație prin satelit de uz civil (GNSS) (denumit în continuare "acordul") cu Republica Coreea.

(2) Sub rezerva încheierii sale la o dată ulterioară, este necesară semnarea acordului parafat la 12 ianuarie 2006,

DECIDE:

Articolul 1

Semnarea Acordului de cooperare privind sistemul global de navigație prin satelit de uz civil (GNSS) dintre Comunitatea Europeană și statele membre, pe de o parte, și Republica Coreea, pe de altă parte, se aprobă în numele Comunității, sub rezerva deciziei Consiliului privind încheierea acestui acord.

Textul acordului se atașează la prezenta decizie.

Articolul 2

Președintele Consiliului este autorizat să desemneze persoana (persoanele) împuternicită(e) să semneze acordul, în numele Comunității Europene, sub rezerva încheierii sale.

Adoptată la Bruxelles, 1 septembrie 2006.

Pentru Consiliu

Președintele

E. Tuomioja

--------------------------------------------------